NY RUNDE: For tredje gang skal velgerne i Oregon bestemme om marihuana skal legaliseres i delstaten. Foto:,Polaris

Her kan marihuana bli lovlig

NEW YORK (VG) I dag kan salg av marihuana over disk bli legalisert i enda flere amerikanske delstater.

Oppdatert 4. november 2014

Artikkelen er over fem år gammel

VGs USA-KONTOR Ta kontakt og følg meg på:

E-post: marianne.vikas@vg.no

Facebook: ﻿@marianneusa﻿

Twitter: @MarianneVikaas

Instagram: @vg_i_new_york Vis mer

For to år siden gikk innbyggerne i delstatene Washington og Colorado til urnene for å stemme over det samme spørsmålet. Flertallet mente ja, og salget av marihuana til rekreasjonsbruk eri full gang i begge statene.

Tirsdag, i forbindelse med det amerikanske mellomvalget, er det Oregon, Alaska og det føderale området Washington D.C. sin tur.

Washington D.C. skal imidlertid ikke stemme over salg, men hvorvidt det skal gjøres lovlig å dyrke opp til seks cannabisplanter, bruke og besitte opp til 56 gram marihuana.

Marihuana * Fremstilles av tørkede, uforedlede cannabisplanter.



* Mens det i Norge er vanligst med bruk av hasj, som er et raffinert produkt basert på den samme planten, er marihuana vanligst i USA.



* Populært kalt «weed» eller «pot».



* I 2012 ble det åpnet for bruk av cannabisbaserte stoffer til medisinsk bruk i Norge.

Kilde: Norsk helseinformatikk/Wikipedia Vis mer

I tillegg skal innbyggerne i Florida stemme over legalisering av marihuana til medisinsk bruk under årets mellomvalg.

En fersk meningsmåling utført av SuveryUSA viser at de som er positive til marihuana-legalisering i Oregon leder med 52 mot 41 prosent. I Alaska er det ikke gjennomført meningsmålinger på objektivt grunnlag, kun på vegne av interesseorganisasjonene for eller imot legalisering.

I Washington D.C. viste en meningsmåling gjennomført i september at ja-siden til legalisering leder med 65 mot 33 prosent. Der kan imidlertid Kongressen tilsidesette velgernes flertall, noe en av dens medlemmer, Andy Harris fra Maryland har varslet at han vil forsøke å få gjennom dersom det blir et ja fra velgerne.

LES OGSÅ:Ny studie: Slik skader cannabis

Kjemper på begge sider

De siste månedene har organisasjoner for og mot legalisering jobbet intenst med å sanke stemmer. En av dem er Marijuana Policy Project (MPP) – den største organisasjonen som jobber for legalisering av stoffet over hele USA.

­­– Marihuana bør legaliseres for voksne fordi det ikke er begripelig å forby ansvarlig bruk av et stoff som objektivt er tryggere enn alkohol, sier kommunikasjonssjef i MPP, Morgan Fox til VG.

Sjefen for organisasjonen Smart Approaches to Marijuana (SAM), Kevin Sabet, er totalt uenig.

– Marihuana bør ikke legaliseres fordi det siste vi trenger er en ny tobakkslignende industri som skal selge marihuanagodteri og marihuanakjeks til barna våre. Det er hva som skjer med USA-måten å legalisere på. Alt handler om massepromotering og markedsføring, sier Sabet til VG.

LES OGSÅ:Amerikanske myndigheter vil kjøpe cannabis-farm

ALLEREDE LOVLIG HER: I statene Colorado og Washington er salg av marijuana allerede legalisert. Her fra The Growing Kitchen i Colorado. Foto:Ivan Couronne,Afp

Flere positive

Fox i MPP sier at de ikke har vært direkte involvert i kampanjen for marihuana i Oregon, men i Alaska har de jobbet sammen med en rekke aktører.

Ifølge New York Times er det i Alaska samlet inn over 5,5 millioner i kampanjer for legalisering. Til sammenligning har motstandere av marihuana samlet inn drøye 620.000 kroner.

– Koalisjonen av supportere av legalisering er definitivt større, og opposisjonen har blitt splittet, sier politikkprofessor Corey Cook, som følger marihuanadebatten, til avisen.

FRA CANNABISPLANTEN: Slik kan marihuana se ut. Rusmiddelet stammer fra cannabisplanten. Foto: JON MAGNUS Foto:,

Folkets mening om legalisering av marihuana har endret seg betydelig de siste årene. Nye meningsmålinger viser at et flertall amerikanere nå støtter legalisering.

Statene som allerede har legalisert marihuanasalg, tjener penger som gress. Skatteinntektene fra salg av marihuana over disk har overgått de villeste fantasier, og kan ende på over én milliard kroner i 2014.

I Colorado startet salget 1. januar i år, og har allerede blitt en milliardbusiness. VG besøkte byen Telluride i Colorado, der en av butikkene hadde hatt en omsetning på 1,4 millioner norske kroner i løpet av de to første månedene.

VG+:Big canna-business

Publisert: 04.11.14 kl. 06:08 Oppdatert: 04.11.14 kl. 08:13

Les også

Mer om USA